CELEX: 22008D0039
Language: et
Date: 2008-03-14 00:00:00
Title: EMP Ühiskomitee otsus nr 39/2008, 14. märts 2008 , millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust

10.7.2008   
            
            
               ET
            
            
               Euroopa Liidu Teataja
            
            
               L 182/42
            
         
      EMP ÜHISKOMITEE OTSUS
   
   nr 39/2008,
   14. märts 2008,
   millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 27. juuli 2007. aasta otsusega nr 96/2007 (1).
            
         
               (2)
            
            
               On asjakohane laiendada lepinguosaliste koostööd nii, et see hõlmaks nõukogu 8. novembri 2007. aasta otsust 2007/779/EÜ, Euratom, millega kehtestatakse ühenduse kodanikukaitse mehhanism (uuesti sõnastatud) (2).
            
         
               (3)
            
            
               Otsusega 2007/779/EÜ tunnistatakse kehtetuks nõukogu otsus 2001/792/EÜ, Euratom, (3) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (4)
            
            
               Seepärast tuleks lepingu protokolli nr 31 muuta, et kõnealust laiendatud koostööd saaks alustada 1. jaanuarist 2008,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 31 artikli 10 lõike 8 punkt b asendatakse järgmisega:
   „Ühenduse õigusaktid, mida kohaldatakse alates 1. jaanuarist 2008:
   
               —
            
            
               
                  32007 D 0779: nõukogu otsus 2007/779/EÜ, Euratom, 8. november 2007, millega kehtestatakse ühenduse kodanikukaitse mehhanism (uuesti sõnastatud) (ELT L 314, 1.12.2007, lk 9).”
            
         Artikkel 2
   Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1 (4).
   Otsust kohaldatakse alates 1. jaanuarist 2008.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. märts 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 47, 21.2.2008, lk 1.
   
      (2)  ELT L 314, 1.12.2007, lk 9.
   
      (3)  EÜT L 297, 15.11.2001, lk 7.
   
      (4)  Põhiseadusest tulenevaid nõudeid ei ole nimetatud.